open-index/open-wikipedia-markdown huggingface dataset:
கரக் மாவட்டம்

**கரக் மாவட்டம்** (**Karak District**) (, )  பாகிஸ்தான் நாட்டின் வடமேற்கில் உள்ள பக்துன்வா மாகாணத்தின் தென்மத்திய பகுதியில் அமைந்த மாவட்டங்களில் ஒன்றாகும். இதன் தெற்கில் கோஹாட் மாவட்டம், வடக்கில் பன்னு மாவட்டம் மற்றும் லக்கி மார்வாத் மாவட்டம் எல்லைகளாக உள்ளது.  கைபர் பக்துன்வா மாகாணத் தலைநகரம் பெசாவரிலிருந்து 123 கிலோ மீட்டர் தொலைவில் உள்ளது. இம்மாவட்டம் 3 வருவாய் வட்டங்களைக் கொண்டது.

3372 சகிமீ பரப்பளவு கொண்ட இம்மாவட்டத்தின், 2017-ஆம் ஆண்டின் மக்கள் தொகை கணக்கெடுப்பின் படி, மக்கள்தொகை  7,06,299 ஆகும். இம்மாவட்ட மக்களில் 99.7%  பஷ்தூ மொழி பேசுகின்றனர்.  உருது மற்றும் ஆங்கிலம் சிறிதளவில் பேசப்படுகிறது.
இம்மாவட்டத்தில் இந்துப்பு குன்றுகள் அதிகம் உள்ளது.

## வருவாய் வட்டங்கள்
* பண்டாஅ தௌத் ஷா வட்டம் 
* கரக் வட்டம் 
* தக்த் -இ- நஸ்ரதி வட்டம் 
## கிருஷ்ணன் கோயில்
இம்மாவட்டத்தில் கிருஷ்ணன் கோயில் உள்ளது. இக்கோயில்  டிசம்பர் 2020-இல் அடிப்படைவாத இசுலாமியர்களால்
இடித்து, தீவைக்கப்பட்டது.இக்கோயிலை மீண்டும் இரண்டு வாரத்திற்குள் பாகிஸ்தான் அரசு கட்டித் தரவேண்டும் என உச்ச நீதிமன்றம் உத்தரவிட்டது. மலேசியாவில் உள்ள இந்திய இசுலாமிய மதபோதகரான சாகிர் நாயக், பாகிஸ்தான் போன்ற இசுலாமிய நாடுகளில் பிற சமயத்தினர் கோயில் இருப்பதை எதிர்த்து அறிக்கை வெளியிட்டுள்ளார். 

## மாவட்ட நிர்வாகம்
### வருவாய் வட்டங்கள்
* பண்டா தௌத் ஷா வட்டம் 
* கரக் வட்டம் 
* தக்த் -இ- நஸ்ரதி வட்டம்
## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்

## மேற்கோள்கள்

பகுப்பு:வடமேற்கு எல்லைப்புற மாகாணம்
 *
கைபர் பக்துன்வா மாகாணத்தின் மாவட்டங்கள்
பகுப்பு:பாக்கித்தானின் மாவட்டங்கள்
ஜோஸ் வேடன்

**ஜோஸ் வேடன்** (Joss Whedon) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர், இசையமைப்பாளர் மற்றும் திரைப்படத் தயாரிப்பாளர் ஆவார். இவர் மியூட்டண்ட் எனிமி புரொடக்ஷன் நிறுவனத்தின் நிறுவனர் மற்றும் பெல்வெதர் பிக்சர்ஸ் நிறுவனத்தின் இணைந்து நிறுவினார் ஆவார். மேலும் பஃபி தி வாம்பயர் ஸ்லேயர் (1997-2003), ஏஞ்சல் (1999-2004), பையர்பிலே (2002), டால்ஹவுஸ் (2009-2010), ஏஜென்ட்ஸ் ஒப் ஷீல்ட் போன்ற பல தொலைக்காட்சித் தொடர்களை உருவாக்கியுள்ளார். இவர் பல படங்களைத் தயாரித்து, இயக்கி மற்றும் எழுதியுள்ளார் என்பது குறிப்பிடத்தக்கது.

இவர் பிக்சார் நிறுவனத்தின் இயங்குபடமான டாய் ஸ்டோரி (1995) என்ற படத்தை இணைந்து எழுதினார் இதற்காக அவர் சிறந்த அசல் திரைக்கதையிற்கான அகாதமி விருதுக்கு பரிந்துரைக்கப்பட்டார். மார்வெல் திரைப் பிரபஞ்ச மீநாயகன் திரைப்படங்களான தி அவேஞ்சர்ஸ் (2012) மற்றும் அதன் தொடர்ச்சியான அவெஞ்சர்ஸ்: ஏஜ் ஆஃப் அல்ட்ரான் (2015) ஆகியவற்றை எழுதி இயக்கியுள்ளார், மேலும் டிசி விரிவாக்கப்பட்ட பிரபஞ்ச மீநாயகன் படமான ஜஸ்டிஸ் லீக் (2017) படத்திற்கான வசனத்தை இணைந்து எழுதினார். சாக் சினைடருக்கு பதிலாக ஜஸ்டிஸ் லீக் திரைப்படத்தின் மறு படப்பிடிப்புகளில் இயக்குநராகவும் பணியாற்றியுள்ளார்.

## மேற்கோள்கள்

## வெளியிணைப்புகள்
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:அமெரிக்க இறைமறுப்பாளர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:அமெரிக்க அறிபுனை எழுத்தாளர்கள்
பகுப்பு:அமெரிக்க ஆண் எழுத்தாளர்கள்
பகுப்பு:தொலைக்காட்சி இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
+
பகுப்பு:பெண்ணிய எழுத்தாளர்கள்
பகுப்பு:ஆண் பெண்ணியவாதிகள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்க வரைகதை எழுத்தாளர்கள்
டி. எஸ். நந்தகுமார்

**டி. எஸ். நந்தகுமார்** (T. S. Nandakumar) (பிறப்பு 17 மார்ச் 1958) இவர் ஒரு பிரபலமான இந்திய பல்துறை கர்நாடக இசை தாளவாதியாவார். இவர் முதன்மையாக மிருதங்கம் இசைப்பதில் திறமையானவர்.

## தனிப்பட்ட வாழ்க்கை
டி.சங்கரநாராயணன் நந்தகுமார் (டி.எஸ்.நந்தகுமார்) மார்ச் 17, 1958 அன்று இந்தியாவின் கேரளாவின் அம்பலப்புழாவில் பிறந்தார். இவர்  பாலகிருட்டிண பணிக்கருக்கும் சரஸ்வதி என்பவருக்கும் மகனாகப் பிறந்தார். இவர் நன்கு அறியப்பட்ட நாதசுவர  கலைஞரர்களான அம்பலப்புழா சகோதரர்களின் குடும்பத்திலிருந்து வந்தவர். குருகுல சம்பிரதாயத்தில் கைதாவன மாதவதாசின் வழிகாட்டுதலின் கீழ் மிருதங்கம் கற்று இலய வித்வானாக புலமை பெற்றார்.

இவர் தனக்கு நான்கு வயதாக இருந்தபோது இசையில் வலுவான ஆர்வத்தை வளர்த்துக் கொண்டார். செம்மங்குடி சீனிவாச ஐயர், எம். டி. இராமநாதன், எஸ்.ராமநாதன், ஆர். கே. ஸ்ரீகண்டன், வெ. தட்சிணாமூர்த்தி, பீம்சென் ஜோஷி, பாலமுரளிகிருஷ்ணா, டி. என். கிருஷ்ணன், எல். சுப்பிரமணியம், என். ரமணி, கே. ஜே. யேசுதாஸ், என். இராஜம், டி. கே. கோவிந்த ராவ், நேதுநூரி கிருஷ்ணமூர்த்தி, டி. வி. கோபாலகிருஷ்ணன், பரஸ்சால பி. பொன்னம்மாள், ஏ. கன்னியாகுமாரி, எம். சந்திரசேகரன் போன்ற புகழ்பெற்ற கலைஞர்களின் வரிசையில் இவரும் இந்திய பண்டைய கலை வடிவத்தை நிலைநாட்ட தனது வாழ்க்கைப் பணியை மேற்கொண்டார்.

நந்தகுமார் ஒரு ஆசிரியராகவும், கலைஞராகவும் இந்திய கர்நாடக இசையை ஊக்குவித்து வருகிறார். இவர் நாடு முழுவதும் பல்வேறு இசைத் திருவிழாக்களை நிகழ்த்துகிறார்.

மாணவர்களுக்கு பயிற்சியளிப்பதற்கும் கலைஞர்களுடன் அவர்களுடன் நல்லுறவை வளர்ப்பதற்கும்  இந்தியாவிலும், வெளிநாடுகளில் லாமரின் ஹியூஸ்டன் பல்கலைக்கழகம், இண்டியானா பென்சில்வேனியா பல்கலைக்கழகம்   போன்றவற்றில் பல இசை நிகழ்ச்சிகளை நடத்தியுள்ளார்.

நந்தகுமார் பல விருதுகளைப் பெற்றுள்ளார். இந்திய பாரம்பரிய இசைத்துறையில் இவர் செய்த பங்களிப்புகளுக்காக சென்னை சாந்தி அறக்கட்டளையிலிருந்து வாழ்நாள் சாதனையாளர் விருதைப் பெற்றார். கிளீவ்லேண்ட் தியாகராஜர் குழு வழங்கிய விருதினை பாலமுரளிகிருஷ்ணாவும் அமெரிக்காவின் இந்தியத் தூதர் நிருபமா ராவும் இவருக்கு 'சிறந்த ஆசிரியர் விருது' வழங்கினர். கேலிச் சித்திரக் கலைஞர் ஆர்.கே.லட்சுமண் இவரை கௌரவித்தார்.

## குறிப்புகள்

## வெளி இணைப்புகள்

* 
* http://www.hindu.com/2001/09/21/stories/09210709.htm 
* TSN Students performance in Emory University, Atlanta US (http://arts.emory.edu/assets/concert-programs/2012-13/3_1_13%20Bhavana%20carnatic%20voice%20recital_Final.pdf)

பகுப்பு:ஆலப்புழை மாவட்ட மக்கள்
பகுப்பு:மிருதங்கக் கலைஞர்கள்
பகுப்பு:தமிழிசைக் கலைஞர்கள்
பகுப்பு:வாழும் மக்கள்
பகுப்பு:1958 பிறப்புகள்
தோ. சங்கர வாரியர்

**தைக்கட்டுசேரி சங்கர வாரியர்** (Thaikkattusery Sankara Warrier) (1797 - 23 அக்டோபர் 1856) இவர் ஒரு இந்திய அரசு ஊழியரும், நிர்வாகியுமாவார். இவர் 1840 முதல் 1856 வரை கொச்சி இராச்சியத்தின் திவானாக பணியாற்றினார். இவரது மகன்களான டி.சங்குன்னி மேனனும், டி. கோவிந்தன் மேனனும் கொச்சியின் திவான்களாக பணியாற்றியுள்ளனர்.

## ஆரம்ப கால வாழ்க்கை
சங்கர வாரியர் 1797 சனவரியில் திருச்சூருக்கு அருகிலுள்ள ஒல்லூர் கிராமத்தைச் சேர்ந்த ஏழை அம்பலவாசி குடும்பத்தில் பிறந்தார். சமசுகிருதத்தில் ஆரம்பகால பள்ளிப்படிப்பிற்குப் பிறகு, இவர் தனது 17 வயதில் எர்ணாகுளத்திற்கு குடிபெயர்ந்து மேல்முறையீட்டு நீதிமன்றத்தில் எழுத்தராக வேலைவாய்ப்பைப் பெற்றார். பின்னர், திவானின் அலுவலகத்திற்கு மாற்றப்பட்டார். படிப்படியாக 24 வயதில் தலைமை ராயசம் (கடிதத் துறைத் தலைவர்) ஆனார்.

கொச்சி இராச்சியத்தில் எழுத்தராக சேர்ந்த இவர் 1840 இல் திவானாக உயர்ந்தார். திவானாக இவர் தனது நிர்வாக திறன்களுக்காக புகழ் பெற்றார். இது கொச்சி சுதேச மாநிலங்களிடையே முன்னணியில் உயர உதவியது. 1854 பிப்ரவரி 16 அன்று அடிமைத்தனத்தை ஒழிக்கும் பிரகடனத்தை வெளியிட மகாராஜா மீது நிலவியதற்காக சங்கர வாரியர் குறிப்பாக நினைவுகூரப்படுகிறார்.

## இறப்பு
சங்கர வாரியர் 1856 இல் இறந்தார். இவருக்குப் பிறகு வெங்கட ராயர் என்பவர் திவானாக வந்தார்.

## குறிப்புகள்
* 
* 

பகுப்பு:1797 பிறப்புகள்
பகுப்பு:திருச்சூர் மாவட்ட மக்கள்
பகுப்பு:1856 இறப்புகள்
ஸ்டெல்லன் ஸ்கார்ஸ்கார்ட்

**ஸ்டெல்லன் ஸ்கார்ஸ்கார்ட்** () (பிறப்பு: 13 சூன் 1951) என்பவர் சுவீடன் நாட்டைச் சேர்ந்த திரைப்பட நடிகர் ஆவார். இவர் 1968 ஆம் ஆண்டு முதல் ஹாலிவுட் திரைப்படங்கள் மற்றும் தொலைக்காட்ச்சி தொடர்களில் நடித்து வருகின்றார்.

இவர் மார்வெல் திரைப் பிரபஞ்ச திரைப்படங்களில் 'டாக்டர். எரிக் செல்விக்' என்ற கதாபாத்திரம் மூலம் தோர் (2011), தி அவெஞ்சர்ஸ் (2012), தோர்: த டார்க் வேர்ல்டு (2013) மற்றும் அவெஞ்சர்ஸ்: ஏஜ் ஆஃப் அல்ட்ரான் (2015) போன்ற திரைப்படங்களில் நடித்துள்ளார்.

## மேற்கோள்கள்

## வெளியிணைப்புகள்
* 

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:சுவீடிய திரைப்பட நடிகர்கள்
பகுப்பு:சுவீடிய தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
டொமினிக் பிரசண்டேசன்

**டொமினிக் பிரசண்டேசன்** (*Dominic Presentation*; பிறப்பு: பெப்ரவரி 19, 1949) ஒரு இந்திய அரசியல்வாதியும், கேரள மாநிலத்தின் கொச்சி தொகுதியின் முன்னாள் சட்டமன்ற உறுப்பினரும் ஆவார். இவர் கேரள பிரதேச காங்கிரசு குழுவின் நிர்வாக உறுப்பினரும், அகில இந்திய காங்கிரஸ் கமிட்டி உறுப்பினரும் ஆவார். உம்மன் சாண்டி தலைமையில் நடத்தப்பட்ட 11 வது கேரள சட்டசபையில் மீன்வளம், விளையாட்டு, விமான நிலையம் மற்றும் சிறுபான்மையினர் நலன் ஆகிய துறைகளுக்கு அமைச்சராக இருந்தார்.

## ஆரம்ப வாழ்க்கை
டொமினிக் பிரசண்டேசன் 1949 பிப்ரவரி 19 இல் பெலிக்சு பிரசண்டேசன், ரோசம்மா ஆகியோருக்குக் கட்டூரில் பிறந்தார்.

## பணி
இவர் தனது அரசியல் வாழ்க்கையை பள்ளிக்கல்வி கற்றபோதே தொடங்கினார். எர்ணாகுளம் நகரில் செயல்பட்ட கேரள மாணவர் சங்கத்தின் செயலாளர், இந்திய தேசிய மாணவர் சங்க உறுப்பினர், புனித ஆல்பர்ட் கல்லூரியின் தலைவர், 1998ம் ஆண்டில் கொச்சின் நகராட்சி ஆணையத்தின் எதிர்க்கட்சி தலைவர், எர்ணாகுளம் மாவட்ட காங்கிரஸ் குழுவின் செயலாளர், கேரள பல்கலைக்கழக சங்கத்தின் செயற்குழு உறுப்பினர் என்பவை உள்ளிட்ட பல்வேறு பல்வேறு பதவிகளை வகித்துள்ளார்.

## குறிப்புகள்

## வெளி இணைப்புகள்
* 
* 
* 

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:மலையாள அரசியல்வாதிகள்
பகுப்பு:கேரள சட்டமன்ற உறுப்பினர்கள்
எனது அஞ்சல் தலை திட்டம்

**எனது அஞ்சல் தலை** (**My Stamp scheme**) இந்திய அஞ்சல் துறை வருவாயை ஈட்டும் முயற்சியில் 2011-ஆம் ஆண்டு முதல் தனிநபர்களுக்கும், நிறுவனங்களுக்கும் **மை ஸ்டாம்ப்** என்ற தனிப்பயனாக்கப்பட்ட அச்சிடும் திட்டத்தை துவக்கியது. இந்த திட்டத்தின் கீழ், ஒரு தனிநபர் ரூபாய் 300 செலுத்தினால் போதும். இத்திட்டத்தில் உயிரோடு இருப்பவர்களுக்கு மட்டுமே அஞ்சல் தலைகளை வெளியிட முடியும். இறந்து போனவர்களுக்கு அஞ்சல் தலைகளை பெற முடியாது. ஒரு தொழில் அல்லது வணிக நிறுவனம் தங்களது புகைப்படம் அல்லது சின்னத்தை அஞ்சல் தலையில் அச்சிட்டு வெளியிட ரூபாய் 12 இலட்சம் தொகை செலுத்தினால் மட்டுமே இந்திய அஞ்சல் துறை அச்சிட்டு வெளியிடுகிறது.12 இலட்சம் பணம் செலுத்தியவர் 60,000 அஞ்சல்தலைகளை உள்ளடக்கிய 5,000 தாள்களைப் பெறுவார். இந்த முத்திரைகள் பொது அஞ்சலுக்குப் பயன்படுத்தப்படலாம். மேலும் இவ்வகையான அஞ்சல் தலைகள் அஞ்சற்றலையியல் மற்றும் தேர்ந்தெடுக்கப்பட்ட அஞ்சல் நிலையங்கள் மற்றும் சுற்றுலாத் தலங்களில் விற்பனைக்கு கிடைக்கிறது.

முன்னதாக, இந்தியா போஸ்ட் ரூ 300 ‘மை ஸ்டாம்ப்’ தாளில் தபால்தலைக்கு அடுத்ததாக புகைப்படம் அல்லது வடிவமைப்பை அச்சிட மட்டுமே அனுமதித்தது. இதுவரை இந்திய அஞ்சல் துறையின் இணையவழி தளமான அமேசான் இந்தியா மற்றும் இந்துஸ்தான் ஏரோநாட்டிக்ஸ் லிமிடெட் ஆகியவற்றிற்கான தனிப்பயனாக்கப்பட்ட எனது அஞ்சல் தலையை வெளியிட்டது. எனது அஞ்சல் தலை திட்டத்தின் மூலம் இந்திய அஞ்சல் துறை, 2016-17 நிதியாண்டில் ரூ 2 கோடி பெற்றது.

## மேற்கோள்கள்


## வெளி இணைப்புகள்
*  My Stamp
*  Personalised Stamps of India
*'மை ஸ்டாம்ப்' வடிவில் வரம்புமீறல்: ஜி.எஸ்.டி.,க்குள் கொண்டுவர எதிர்பார்ப்பு https://business.dinamalar.com/news_details.asp?News_id=47738
பகுப்பு:இந்தியாவில் அஞ்சல் அமைப்பு
பகுப்பு:அஞ்சல் தலைகள்
ஜெப்ரி போர்ட்

**ஜெப்ரி போர்ட்** (பெப்ரவரி 16, 1968) என்பவர் அமெரிக்க நாட்டு திரைப்படத் தொகுப்பாளர் ஆவார். இவர் சிறந்த திரைப்படத் தொகுப்பாளருக்கான ஏ.சி.இ எடி விருதுக்கு 'தி பேமிலி ஸ்டோன்' என்ற திரைப்படத்திற்கும், 'ஒன் அவர் போட்டோ' என்ற படத்துக்காக கோல்டன் சேட்டிலைட் விருதுக்கும் பரிந்துரைக்கப்பட்டார். இவருக்கு தான் நடிகர் ராபர்ட் டவுனி ஜூனியர் கூறிய "மற்றும் நான் ... அயர்ன் மேன்!" என்ற வசனம் அவெஞ்சர்ஸ்: எண்ட்கேம் என்ற திரைப்படத்தில் இருந்து சேர்க்கும் யோசனை வந்தது

இவர் மார்வெல் திரைப் பிரபஞ்ச மீநாயகன் படங்களான கேப்டன் அமெரிக்கா: முதல் அவெஞ்சர் (2011), தி அவெஞ்சர்ஸ் (2012), அயன் மேன் 3 (2013), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களுக்கு படத்தொகுப்பு செய்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:திரைப்படத் தொகுப்பாளர்கள்
இராம் சேவாக் யாதவ்

**இராம் சேவக் யாதவ்** *(Ram Sewak Yadav)* ஓர் இந்திய அரசியல்வாதியாவார். இவர் உத்தரப்பிரதேசத்தின் பராபங்கியில் இருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* மக்களவை இணையதளத்தில் அதிகாரப்பூர்வ வாழ்க்கை வரலாறு

பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1926 பிறப்புகள்
லிசா லாசெக்

**லிசா லாசெக்** (ஆகத்து 24, 1976) என்பவர் அமெரிக்க நாட்டு திரைப்படம் மற்றும் தொலைக்காட்சி  படத்தொகுப்பாளர் ஆவார். இவர் தனது படத்துகுப்பு பணியை 'பயர்பிலே' என்ற தொலைக்காட்சி தொடரின் மூலம் அறிமுகமானார். மார்வெல் திரைப் பிரபஞ்ச மீநாயகன் படங்களான தி அவெஞ்சர்ஸ் (2012) மற்றும் அவெஞ்சர்ஸ்: ஏஜ் ஆஃப் அல்ட்ரான் (2015) போன்ற திரைப்படங்களுக்கு படத்தொகுப்பாளர் ஜெப்ரி போர்ட் உடன் இணைத்து படத்தொகுப்பு செய்துள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
*

.

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:திரைப்படத் தொகுப்பாளர்கள்
துருஸ்

**துருஸ்** (*Druze*    **' அல்லது **' பன்மை  **' ;    **' பன்மை  ** )  என்பது மேற்கு ஆசியாவில் தோன்றிய அரபு மொழி பேசும் எஸோதெரிக் இனவழி குழுவினர் ஆவர்.  இவர்கள் தங்களை ஏகத்துவத்தின் மக்கள் (அல்-முவாசிடன்) என்று அடையாளப் படுத்திக் கொள்கின்றனர்*.*  மிடியனின் ஜெத்ரோ துரூஸின் மூதாதையராகக் கருதப்படுகிறார். அவரை இவர்கள் தங்கள் ஆன்மீக நிறுவனர் மற்றும் தலைமை தீர்க்கதரிசி என்று போற்றுகிறனர்.   இது ஹம்ஸா இப்னு அலி இப்னு அஹ்மத் மற்றும் ஆறாவது பாத்திமிட் கலீஃப், அல்-ஹக்கீம் பி-அம்ர் அல்லாஹ் மற்றும் பண்டைய கிரேக்க தத்துவஞானிகளான பிளேட்டோ, அரிசுட்டாட்டில், பித்தாகரசு, சிட்டியத்தின் ஜெனோ ஆகியோரின் போதனைகளை அடிப்படையாகக் கொண்ட ஒரு ஏகத்துவ மற்றும் ஆபிரகாமிய சமயமாகும்.  

ஞானத்தின் நிருபங்கள் என்னும் நூல்கள் துரூஸ் நம்பிக்கையின் அடித்தளமாக உள்ளன.  துரூஸ் நம்பிக்கையானது சியா இஸ்லாத்தின் ஒரு கிளையான இஸ்மாயிலிசத்தின் கூறுகளையும்,  ஞானக் கொள்கை,   கிறிஸ்தவம்,   சரதுசம்,   பௌத்தம்,   இந்து சமயம்,   நியோபிளாடோனிசம்,   பித்தகோரியனிசம்,   மற்றும் பிற தத்துவங்கள் மற்றும் நம்பிக்கைகள் போன்றவற்றின் கூறுகளையும் உள்ளடக்கியது.   துரூஸ்கள் தெய்வம் காட்சியளித்தல் மற்றும் மறுபிறப்பு அல்லது பரகாயப் பிரவேசம் போன்றவற்றை நம்புகிறனர்.  தொடர்ச்சியான  மறுபிறப்பு சுழற்சியின் முடிவில், ஆன்மா அண்ட *மனதுடன்* ( *அல்-அக்ல் அல்-குல்லே* ) ஒன்றுபடுகிறது என்று துரூஸ்கள் நம்புகிறனர். 

துருஸ் நம்பிக்கையானது முதலில் இஸ்மாயிலியத்திலிருந்து வளர்ந்திருந்தாலும், துரூஸ் முஸ்லிம்களாக கருதப்படவில்லை.    கடவுள் காட்சிதரல் மற்றும் மறுபிறப்பு மீதான நம்பிக்கை கோட்பாடுகளின் காரணமாக துரூஸ் இறையியல் ரீதியாக முஸ்லிம்களிடமிருந்து  வேறுபடுகிறனர்.    மேலும் இவர்கள் இஸ்லாத்தின் ஐந்து தூண்களை ஏற்கவோ பின்பற்றவோ இல்லை. 

லெவண்ட்டின் வரலாற்றை வடிவமைப்பதில் துரூஸ் சமூகம்  முக்கிய பங்கைக் கொண்டிருந்தது. சமய சிறுபான்மையினரான, இவர்கள் வாழும் ஒவ்வொரு நாட்டிலும்    வெவ்வேறு முஸ்லீம் ஆட்சிகளால் அடிக்கடி துன்புறுத்தல்களை அனுபவித்திருக்கிறார்கள்.  மிக சமீபத்தில், துரூஸ் மக்கள் இஸ்லாமிய தீவிரவாதிகளால் குறிவைக்கப்பட்டனர்.   துரூஸ் சமய நம்பிக்கை லெவண்டின் பெரிய சமயக் குழுக்களில் ஒன்றாகும், இதை 800,000 முதல் பத்து லட்சம் வரையிலான மக்கள் பின்பற்றுகின்றனர். இவர்கள் முதன்மையாக சிரியா, லெபனான் மற்றும் இஸ்ரேலில் காணப்படுகின்றனர், ஜோர்டானில் சிறிய சமூகங்களாக உள்ளனர். பழமையான மற்றும் அதிக அடர்த்தியான துரூஸ் சமூக மக்கள் லெபனான் மலையிலும், சிரியாவின் தெற்கிலும் ஜபல் அல்-துரூஸைச்  (அதாவது "துரூஸின் மலை") சுற்றிலும் உள்ளனர்.  துரூஸின் சமூக பழக்கவழக்கங்கள் முஸ்லிம்களிடமிருந்தும் இன்றைய நகரமயமாக்கப்பட்ட கிறிஸ்தவர்களிடமிருந்தும் குறிப்பிடத்தக்க வகையில் வேறுபடுகின்றன.

## குறிப்புகள்

பகுப்பு:அரபு மொழி வார்த்தைகளைக் கொண்ட கட்டுரைகள்
பகுப்பு:ஆபிரகாமிய சமயங்கள்
பகுப்பு:சிரிய இனக்குழுக்கள்
ஆலன் சில்வெஸ்டரி

**ஆலன் சில்வெஸ்டரி** (மார்ச்சு 26, 1950) என்பவர் அமெரிக்க நாட்டு திரைப்படம் மற்றும் தொலைக்காட்சி இசையமைப்பாளர் ஆவார். இவர் பாக் டு த பியூச்சர் திரைப்படத்தொடரிலும் பாரஸ்ட் கம்ப், தி போலார் எக்ஸ்பிரஸ் மற்றும் மார்வெல் திரைப் பிரபஞ்ச மீநாயகன் படங்களான  கேப்டன் அமெரிக்கா: முதல் அவெஞ்சர் (2011), தி அவெஞ்சர்ஸ் (2012), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களுக்கு இசையமைப்பாளராக பணியாற்றியுள்ளார்.

இவர் இரண்டு முறை அகாதமி விருது மற்றும் கோல்டன் குளோப் விருதுகளுக்கு பரிந்துரைக்கப்பட்டார் மற்றும் மூன்று முறை சனி விருது மற்றும் இரண்டு முறை பிரைம் டைம் எம்மி விருதுகள் வென்றுள்ளார்.

## மேற்கோள்கள்

## வெளி இணைப்புகள்
* 

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:அமெரிக்க இசைக் கலைஞர்கள்
பகுப்பு:கிராமி விருது வென்றவர்கள்
பகுப்பு:திரைப்பட இசையமைப்பாளர்கள்
பகுப்பு:இயங்குபட இசையமைப்பாளர்கள்
பகுப்பு:தொலைக்காட்சி இசையமைப்பாளர்கள்
இராம வர்மா பரிக்சித் தம்புரான்

**தர்சனகலாநிதி பரிக்சித் தம்புரான்** (Darsanakalanidhi Parikshith Thampuran) (இறப்பு: 1964)கொச்சி சுதேச அரசின் கடைசி அதிகாரப்பூர்வ ஆட்சியாளராக இருந்தார்.  சூலை 1, 1949 இல், திருவிதாங்கூரும் கொச்சியும் இணைந்து திருவிதாங்கூர்-கொச்சின் மாநிலம் உருவானது. இராச்சியத்தின் ஆட்சியும் முடிவுக்கு வந்தது. இவர் ஒரு வருட காலத்திற்கு இராச்சியத்தை ஆட்சி செய்தார். பின்னர் இவர் கொச்சியின் வல்லிய தம்புரானாக தொடர்ந்தார்.

தம்புரான் சிறந்த சமசுகிருத அறிஞராக இருந்தர்.  இவர் பிரகலாதசரிதா போன்ற பல சமசுகிருத காவ்யத்தையும் எழுதினார். இவர் நியாயம் மீது நம்பிக்கைக் கொண்டவர். மேலும், பல இலக்கிய படைப்புகளுக்கு வர்ணனைகளையும் எழுதியதைத் தவிர, அசல் சமசுகிருத படைப்புகளையும் இயற்றியுள்ளார்.

## சுயசரிதை
இவர் இராமவர்மன் அல்லது குஞ்சுன்னி தம்புரான் என்றும் அழைக்கப்பட்டார். 1876 ஆம் ஆண்டில் ஓட்டூர் மாளிகையின் இராமன் நம்புதிரி மற்றும் மங்கு தம்புராட்டியின் மகனாகப் பிறந்தார்.திருச்சூர் இட்டியானாத் குடும்ப வில்லாடத்தைச் சேர்ந்த இட்டியானாத் மாதத்தில் மாதவி என்பவரை மணந்தார். 

## இறப்பு
இவர் 1964 இல் திருப்பூணித்துறையில் இறந்தார். 

## மேற்கோள்கள்

பகுப்பு:1964 இறப்புகள்
பகுப்பு:கேரள வரலாறு
தலசனி சீனிவாச யாதவ்

**தலசனி சீனிவாச யாதவ்** *(Talasani Srinivas Yadav)*(பிறப்பு: அக்டோபர் 6, 1965) என்பார் இந்திய அரசியல்வாதி ஆவார். இவர் தற்போதைய க. சந்திரசேகர் ராவ் அமைச்சரவையில் கால்நடை பராமரிப்பு, மீன்வள மற்றும் ஒளிப்பதிவு அமைச்சராக உள்ளார். இவர் சனத்நகர் சட்டமன்றத் தொகுதியின் சட்டமன்ற உறுப்பினராவார். முன்னதாக இவர் செகந்திராபாத் சட்டமன்றத் தொகுதியிலிருந்து தேர்ந்தெடுக்கப்பட்டார்.

## ஆரம்ப கால வாழ்க்கை
தலசனி சீனிவாச யாதவ் அக்டோபர் 7, 1965 அன்று செகந்திராபாத்தில் பிறந்தார். இவரின் தந்தை வெங்கடேசு யாதவ் மொண்டா சந்தையின் தலைவராக இருந்தார்.

## அரசியல் வாழ்க்கை
1986ஆம் ஆண்டில் ஜனதா கட்சி வேட்பாளராக மொண்டா சந்தையின் கார்ப்பரேட்டராக போட்டியிட்டு யாதவ் அரசியலில் நுழைந்தார். இத்தேர்தலில் தோல்வியுற்ற சீனிவாச யாதவ் தெலுங்கு தேசம் கட்சியில் சேர்ந்தார். பின்னர் 1994இல் செகந்திராபாத் சட்டமன்றத் தொகுதிக்கு நடைபெற்ற தேர்தலில் போட்டியிட்டு வெற்றி பெற்றார். 1999ஆம் ஆண்டு நடைபெற்ற சட்டமன்றத் தேர்தலில், தலசனி இந்திய தேசிய காங்கிரசு கட்சியின் மேரி ரவீந்திரநாத்தை தோற்கடித்து, நா. சந்திரபாபு நாயுடுவின் அமைச்சரவையில் ஆந்திர மாநில தொழிலாளர், சுற்றுலாத்துறை அமைச்சரானார். 2004 சட்டமன்றத் தேர்தலில் தெலுங்கானா இராட்டிர சமிதியிலிருந்து போட்டியிட்ட டி. பத்மா ராவ் கவுட் என்பவரைத் தோற்கடித்தார். 2008இல் நடைபெற்ற சட்டமன்ற இடைத்தேர்தலில் இந்தியத் தேசிய காங்கிரசு கட்சி வேட்பாளர் பிட்லா கிருட்டிணாவை 18,067 வாக்குகள் வித்தியாசத்தில் தோற்கடித்தார். இதனைத் தொடர்ந்து 2009ஆம் ஆண்டு ஆந்திர மாநில சட்டமன்றத் தேர்தலில் இதே தொகுதியிலிருந்து போட்டியிட்டு திரைப்பட நடிகையும், காங்கிரசு வேட்பாளருமான ஜெயசுதாவிடம் கிட்டத்தட்ட 5000 வாக்குகள் வித்தியாசத்தில் தோல்வியடைந்தார். 2005இல் இவர் மாநில தெலுங்கு யுவதாவின் தலைவரானார்.

தெலங்காணா மாநிலம் உருவான பின்னர் இவர் 2014ஆம் ஆண்டு தெலுங்கு தேசம் கட்சியிலிருந்து சனத் நகர் தொகுதியிலிருந்து சட்டமன்றத் தேர்தலில் போட்டியிட்டு வெற்றி பெற்றார். பின்னர் தெலுங்கானா இராட்டிர சமிதி கட்சியில் சேர்ந்து முதலமைச்சர் க. சந்திரசேகர் ராவ் அமைச்சரவையில் சேர்ந்து வணிக வரி அமைச்சராகப் பொறுப்பேற்றார். 2018 ஆம் ஆண்டில் தெலுங்கானா இராட்டிர சமிதி கட்சியின் சார்பில் மீண்டும் சனத் நகர் தொகுதியிலிருந்து போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டு 2019 பிப்ரவரி 19 அன்று மாநில அமைச்சராக பதவியேற்றார்.

## மேலும் காண்க

* தெலுங்கானா சட்டமன்றத்தின் தொகுதிகளின் பட்டியல்
* செகந்திராபாத் (சட்டமன்றத் தொகுதி)

## மேற்கோள்கள்

* http://www.telangana.gov.in/Government/Council-of-Ministers 1994 ல் செகந்திராபாத் சட்டமன்றத் தொகுதி
* http://www.telangana.gov.in/Departments/revenue-%28commercial-taxes%29
* http://www.telangana.gov.in/Legislature/MLAs
* http://www.deccanchronicle.com/151107/nation-current-affairs/article/talasani-srinivas-yadav-violated-protocol-td

பகுப்பு:தெலங்காணா அரசியல்வாதிகள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:பாரத் இராட்டிர சமிதி அரசியல்வாதிகள்
ஆர்க்கிபால்ட் டென்னிஸ் பிளவர்

**சர் ஆர்க்கிபால்ட் டென்னிஸ் பிளவர்** *(Archibald Dennis Flower)* (31 அக்டோபர் 1865 - 23 நவம்பர் 1950) ஒரு ஆங்கில பொது சேவகர் ஆவார்.மேலும் சேக்சுபியர் பிறப்பிட அறங்காவலர் மற்றும் பாதுகாவலர் என்னும் அறக்கட்டளைக்கும் சேக்சுபியர் நினைவு அரங்கம் எனும் அமைப்பிற்கும்  தலைவராக இருந்தவர்.

## ஆரம்ப கால வாழ்க்கை

பிளவர் 1865 ஆம் ஆண்டில் எட்கர் ஃப்ளவர் மற்றும் அவரது மனைவி இசபெல்லா சோபியாவின் மகனாகப் பிறந்தார். அவர் எட்வர்ட் ஃபோர்டாம் பிளவர் என்பவரின் பேரன் ஆவார். அவர் பெட்ஃபோர்ட் மாடர்ன் ஸ்கூல் மற்றும் கேம்பிரிட்ஜ்ஜில் உள்ள கிளேர் கல்லூரி ஆகியவற்றில் கல்வி கற்றார், அங்கு அவர்   படகுப் பந்தயத்தில் பங்கேற்றார்.

## தொழில்

1892 ஆம் ஆண்டில் வார்விக்ஷயர் கவுண்டி எனும் அமைப்பிற்கு  பிளவர் தேர்ந்தெடுக்கப்பட்டார். 1900 ஆம் ஆண்டில் அவர் சேக்சுபியரின் பிறப்பிடத்தின் அறங்காவலர்கள் மற்றும்  பாதுகாவலர்கள் என்னும் அறக்கட்டளைக்கும் ஷேக்ஸ்பியர் நினைவு அரங்கு எனும் அமைப்பிற்கும்  தலைவரானார்.  1900-02, 1915-18 மற்றும் 1931_ ஆகிய ஆண்டுகளில் அவர் ஸ்ட்ராட்போர்டு-அப்-அவான் எனும் நகரின் மாநகராட்சி மன்றத் தலைவராக இருந்தார்.
## குடும்ப வாழ்க்கை

பிளவர்  சர் ரிச்சர்ட் கீன் என்பவரின் மகள் புளோரன்ஸ் என்பவரை மணந்தார்.
அவர்களுக்கு இரண்டு மகன்களும் ஒரு மகளும் இருந்தனர். 1950ல் ஸ்ட்ராட்போர்டில் உள்ள அவரது வீட்டில் மரணமடைந்தார்.

## மேற்கோள்கள்

பகுப்பு:1865 பிறப்புகள்
பகுப்பு:1950 இறப்புகள்
ஆக்சமேட்டு

**ஆக்சமேட்டு** *(Oxamate)* ஆக்சமிக் அமிலத்திலிருந்து உருவாக்கப்படும் ஓர் உப்பாகும். C2H2NO3− என்ற மூலக்கூற்று வாய்ப்பாட்டால் இவ்வுப்பு விவரிக்கப்படுகிறது. பைருவேட்டின்  சமகொள்ளிட வடிவமாகக் கருதப்படும் ஆக்சமேட்டு லாக்டேட்டு டி ஐதரனேசு என்ற நொதிக்கு ஒரு  போட்டித் தடுப்பானாகும். மேலும் ஆக்சமேட்டு என்பது சாத்தியமான ஒரு பைருவேட்டு ஒப்புமையாகும். லாக்டேட்டு டீ ஐதரசனேசைத் தடுப்பதன் மூலம் லாக்டேட்டு உற்பத்தியை நிறுத்தும் திறனை ஆக்சமேட்டு கொண்டுள்ளது. மேலும் பைருவேட்டு லாக்டேட்டாக மாறும் செயல்முறையை இது திறம்பட நிறுத்துகிறது. 

ஆக்சமேட்டையும் [லாக்டேட் டீ ஐதரசனேசு தடுப்பான்) நீரிழிவு நோய் எதிர்ப்பு முகவரான பீன்போர்மினையும்  (பீனெத்தில்பைகுவானைடு) ஒன்றாக இணைப்பதற்காக இரண்டும் சோதிக்கப்பட்டன. மேலும் இந்த இணைப்புச் சேர்மத்தில் புற்றுநோய் எதிர்ப்பு பண்புகள் இருப்பதாக அறியப்படுகிறது. பீன்போர்மின் தனியாக நிர்வகிக்கப்படும் போது லாக்டிக் அமிலத்தன்மை அதிக அளவில் உள்ளது. பைருவேட்டை லாக்டேட்டாக மாற்றுவதைத் தடுக்கும் ஆக்சமேட்டின் உள்ளார்ந்த திறன் காரணமாக, பீன்போர்மினின் பக்க விளைவுகளை எதித்து சமநிலைப்படுத்த ஆக்சமேட்டைப்  பயன்படுத்தலாம்.

சிட்ரிக் அமில சுழற்சியில் ஒரு முக்கியமான இடைநிலையாக  விளங்கும் ஆக்சலோ அசிட்டேட்டுடன் சேர்ந்து ஆக்சமேட் தடுக்கும் பணிகளைச் செய்கிறது.  கார்பாக்சைல் டிரான்சுபெரேசு தளத்தில்  ஆக்சமேட்டு போட்டியிட்டு பிணைகிறது. பைருவேட்டு கார்பாக்சிலேசால் ஆக்சலோ அசிட்டேட்டு கார்பாக்சிலேற்ற நீக்க வினையை மாற்றியமைக்கிறது.

## மேற்கோள்கள்

பகுப்பு:அமில உப்புகள்
பகுப்பு:உயிர்வேதியியல்
ஓரசு கடவுளின் கண்

**ஓரசு கடவுளின் கண்** ( **Eye of Horus**, also known as **wadjet**, **wedjat**)  பண்டைய எகிப்தியர்களின் பாதுகாப்பு, அரச அதிகாரம் மற்றும் நல்வாழ்வு குறித்த சின்னமாகும். ஓரசு கடவுளின் கண் சின்னம், சூரியக் கடவுளான இராவின் கண் சின்னம் போன்றதே ஆகும்.

எகிப்திய மம்மிகளின் ஈமச்சடங்கின் போது பயன்படுத்தப்படும் பதக்கம் போன்ற கழுத்து நகைகள் ஓரசு கடவுளின் கண்கள் போன்ற வடிவில் தயாரிக்கப்படுகிறது. ஓரசு கண் சின்னம் எகிப்திய பார்வோன்களை இறப்பிற்கு பிந்தைய வாழ்க்கையின் போது பாதுகாப்பதாகவும், பார்வோன்களை தீய சக்திகளிடமிருந்து காப்பதாகவும் பண்டைய எகிப்தியர்கள் நம்பினர். பண்டைய எகிப்தியர்கள் மற்றும் மத்திய கிழக்கின் மாலுமிகள் ஓரசு கண் சின்னம், கடற்பயணத்தின் போது தங்கள் கப்பலை காப்பதாகவும் நம்பினர்.
## படக்காட்சிகள்

File:Egypte louvre 068 coffret.jpg|மரம், வெள்ளி, தந்தம் மற்றும் தங்கத்தில் பதிக்கப்பட்ட ஓரசு கடவுளின் கண் சின்னம்
File:Faience vessel with Bes.jpg| பாத்திரத்தில் பொறிக்கப்பட்ட ஓரசு கடவுளின் கண் சின்னம் 
File:Wedjat collection.jpg|ஓரசு கடவுளின் கண் பொறிகக்ப்பட்ட முத்திரைகள் 
File:Eye Horus Louvre Sb3566.jpg|மண்ணால் செய்யப்பட்ட ஓர்சு கடவுளின் கண் சின்னம், காலம் கிமு 500 - கிமு 300



## இதனையும் காண்க
* அன்கு
* சென் மோதிரம்
## மேற்கோள்கள்

## வெளி இணைப்புகள்

*Intricate animal and flower tattoos found on Egyptian mummy
*Wadjet eye tattoos associated with Hathor depicted on 3,000-year-old mummy
*Wedjat Eyes – Johns Hopkins Archaeological Museum

பகுப்பு:எகிப்தின் தொல்பொருட்கள்
பகுப்பு:எகிப்திய தொன்மவியல்
பகுப்பு:சமயச் சின்னங்கள்
பகுப்பு:எகிப்திய தொன்மவியல்
பகுப்பு:எகிப்திய நாகரிகம்
பகுப்பு:எகிப்தியப் பண்பாடு
பகுப்பு:தொல்பொருட்கள்
பாபுராவ் கோவிந்தராவ் ஷிர்கே

பத்மசிறீ **பாபுராவ் கோவிந்தராவ் ஷிர்கே** (Baburao Govindrao Shirke) (1918-2010) பிரபலமாக **பி. ஜி. ஷிர்கே** எனப்படும் இவர் இந்திய தொழிலதிபராவார். இவர், பி.ஜி. ஷிர்கே கட்டுமான தொழில்நுட்ப நிறுவனத்தின் தலைவராக இருந்தார். 

## ஆரம்பகால வாழ்க்கையும் கல்வியும்
பி. ஜி. ஷிர்கே 1918 ஆகத்து 1 ஆம் தேதி சாத்தாரா மாவட்டத்தின் வய் வட்டத்தில் உள்ள பசரானி என்ற கிராமத்தில் பிறந்தார்.இவர் ஒரு தாழ்த்தப்பட்டக் குடும்பப் பின்னணியைச் சேர்ந்தவர். அரசாங்கத்தின் 'சம்பாதித்து கற்றுக்கொள்' திட்டத்தின் மூலம் தனது முறையான கல்வியை முடித்தார். 1936 ஆம் ஆண்டில், பணம் மற்றும் கல்வி வசதிகள் இல்லாத போதிலும், இவர் வயிலுள்ள திராவிட் உயர்நிலைப் பள்ளியில் தனது மெட்ரிகுலேசனை முடித்தார். புனேவிலுள்ள அரசு பொறியியல் கல்லூரியில் (பின்னர் மும்பை பல்கலைக்கழகத்துடன் இணைக்கப்பட்டது) கட்டிடப் பொறியாளார் பட்டம் பெற்றார். மேலும் பசாரானி பகுதியிலிருந்து வந்த முதல் கட்டிடப் பொறியாளார் ஆனார். 

## தொழில்
இவர் 1944 இல் சுப்ரீம் கட்டுமான நிறுவனத்தைத் தொடங்கினார். மேலும் 1945 ஆம் ஆண்டில் கோலாப்பூரின் சிறைச்சாலையை கட்டுவதற்கான திறமையான கட்டுமானராக அங்கீகாரம் பெற்றார். இவரது வணிகம் 1953 க்குப் பிறகு முன்னேறியது. 1972 முதல், தனது அதிகாரப்பூர்வமாக பதிவு செய்யப்பட்ட நிறுவனமான சிபோரெக்ஸ் வழியாக தனது தொழிலை வளைகுடா நாடுகளுக்கு விரிவுபடுத்தினார்.  1962 மற்றும் 1981 க்கு இடையில், கிர்லோஸ்கர் குழுமத்தால் மேற்கொள்ளப்பட்ட பல திட்டங்களில் ஈடுபட்டார். மும்பை-பெங்களூர் நெடுஞ்சாலை, மும்பை துடுப்பாட்டச் சங்கத்தின் பாந்த்ரா குர்லா மைதானம், ஹிஞ்சவடி ராஜீவ் காந்தி தொழிற்நுட்ப பூங்கா, சென்னையில் உள்ள விப்ரோ தொழிற்நுட்ப பூங்கா ஆகியவை இவர் நிறைவு செய்த சில முக்கிய திட்டங்களில் சில.  இவரது குழுமம் மகாராட்டிரா, கர்நாடகா மற்றும் ஆந்திராவில் பல அரசு திட்டங்களை உருவாக்கியுள்ளது. தேசிய விளையாட்டுகளுக்காக 1994 ஆம் ஆண்டு பலேவடியில் சிறீ சிவ் சத்ரபதி விளையாட்டு வளாகத்தை நிர்மாணித்தார். 

## விருது

* 2003 இல் அறிவியல் மற்றும் பொறியியல் துறையில் அர்ப்பணிப்புக்காக இவருக்கு பத்மசிறீ விருது வழங்கப்பட்டது. 

## குறிப்புகள்

பகுப்பு:2010 இறப்புகள்
பகுப்பு:சாத்தாரா மாவட்ட நபர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:மராத்தியர்கள்
பகுப்பு:1918 பிறப்புகள்
வாமன் பண்டிட்

**வாமன் பண்டிட்** (Vaman Pandit) (1608-1695)  **வாமன் தானாஜி சேசா** என்றும் அறியப்படும் இவர் ஒரு மராத்திய அறிஞரும் இந்தியக் கவிஞருமாவார்.  சேசா குடும்பத்தைச் சேர்ந்த இவர் ஒரு சிறந்த கவிஞராவார். இவருடைய கவிதை முழு மகாராட்டிராவிலும் தாக்கத்தை ஏற்படுத்தியது. இவரது கதை கவிதை பொதுமக்களிடமும், ஹரி கீர்த்தங்கர்களிடமும் மிகவும் பிரபலமாக உள்ளது. இவரது பக்தி என்ற கருத்துக்கு ஒரு நல்ல அடித்தளத்தை அளித்துள்ளார். 

## ஆரம்ப கால வாழ்க்கை
கர்நாடகாவின் தர்வாட்டில், கவிஞர்கள் மற்றும் அறிஞர்கள் அடங்கிய ஒரு முக்கிய சேசா குடும்பத்தில் தேசஸ்த் பிராமணக் குடும்பத்தில் பிறந்தார் .    நாந்தேடிலிருந்து வந்த குடும்பம் தார்வாடிற்கு குடிபெயர்ந்தது. இவர் ஒரு முக்கிய வைணவ தத்துவஞானியான மத்வாச்சாரியரைப் பின்பற்றுபவராவார்.  இவர் தனது வாழ்க்கையின் ஒரு குறிப்பிடத்தக்க காலத்திற்கு பிறகு வாரணாசிக்கு குடிபெயர்ந்தார். சகுண பிராமணரை (தனிப்பட்ட கடவுள்) நிர்குண பிரம்மத்தை (ஆளுமை இல்லாத கடவுள்) விட உயர்ந்தவர் என்று வாமன் பண்டிட் கருதுகிறார். பகவான் கிருட்டிணரை சகுண பிரம்ம அவதாரம் என்று கருதுகிறார். 

## இலக்கியப் படைப்புகள்
இவரது மிக முக்கியமான படைப்பான *யதார்த்ததிபிகா* என்பது பகவத்கீதையின் வர்ணனையாகும். இவரது புத்தகமான *நிகமசாரா* (1673) *வர்கவி வருணி வித்யா* ( வேதாந்தம் ) பற்றி விரிவாக விவரிக்கிறது. அவரது மற்ற படைப்புகளில் *சமாஷ்லோகி கீதை*, *கர்மதத்வா*, *பாமினிவிலாசா*, *ராதாவிலாசா*, *ராசகிரீடா*, *அஹலியோதாரா*, *வனசுதா*, *வேணுசுதா*, *கசேந்திரமோக்சம்* மற்றும் *சீதா ஸ்வயம்வரா* ஆகியவையும் அடங்கும் . இவர் இறந்த பின்னர் 1695 ஆம் ஆண்டில், சங்கலி மாவட்டத்தின் கோரேகான் கிராமத்தில் வாரணா ஆற்றின் கரையில் ஒரு சமாதி  கட்டப்பட்டுள்ளது.  

## குறிப்புகள்

## நூலியல்
*
* 
*Kusumawati Deshpande and M.V.Rajadhyaksha, *A history of Marathi literature* (New Delhi: Sahitya Akademi, 1988), pp31-33
*S.G.Kanhere, ‘Waman Pandit - scholar and Marathi poet’ *Bulletin of the School of Oriental and African Studies, University of London* v4, 1926, pp305-314
பகுப்பு:மகாராட்டிர மக்கள்
பகுப்பு:மராத்தி கவிஞர்கள்
பகுப்பு:1695 இறப்புகள்
பகுப்பு:1608 பிறப்புகள்
ரா. கனகலிங்கம்

[thumb|300px|[ரா. கனகலிங்கம்]]

**ரா. கனகலிங்கம்**, மகாகவி பாரதியாரின் அன்புக்கு பாத்திரமானவர். ஆதி திராவிடர் வகுப்பில் பிறந்த கனகலிங்கத்திற்கு, 1908-இல் பாரதியார் புதுச்சேரியில் வாழ்ந்த போது அறிமுகம் ஆனார். பாரதியார் கனகலிங்கத்திற்கு காயத்திரி மந்திரம் உபதேசம் செய்து பூணூல் அணிவித்தார். பாரதியாரின் மறைவிற்குப் பின் அவரது வாழ்க்கை குறிப்புகள் கொண்ட என் குருநாதர் பாரதியார் எனும் நூலை ரா. கனகலிங்கம் எழுதி 1947-இல் வெளியிட்ட்டார்.  இந்நூலுக்கு  எஸ். வையாபுரிபிள்ளையும், பி.ஶ்ரீ. ஆசார்யாவும் முன்னுரை எழுதியுள்ளனர்.

## பாரதியார் குறித்த கனகலிங்கத்தின் சில குறிப்புகள்
முதலாம் உலகப்போரின் போது கனகலிங்கம் எழுத்தர் வேலைக்காக மெசொப்பொத்தேமியாவிற்கு சென்று விடுகிறார். அவர் திரும்பி வரும் போது பாரதியார் சென்னைக்குப் போய் விடுகிறார். பணிக்காலம் முடிந்து புதுச்சேரி திரும்பிய கனகலிங்கம் தானும் சென்னைக்குப் போய் விடுகிறார். சென்னையில் அக்காலத்தில் ஹரிஜனங்களிடையே ‘திராவிடர்’, ‘ஆதி திராவிடர்’ அரசியல் மும்முரமாக இருந்ததையும் அக்கூட்டங்களுக்குத் தான் போனதையும், அங்கு எங்குமே பாரதியாரைக்  காணாததையும் கனகலிங்கம் பதிவுச் செய்கிறார். ஒரு சமயம் பாரதியாரை கனகலிங்கம் கண்டு பிடித்து விடுகிறார். சில சந்திப்புகளுக்குப் பிறகு கனகலிங்கம் தன் நண்பர் சார்பில் பாரதியிடம் “எங்கள் சமூகத்தாரை திராவிடர் என்று அழைப்பதா, ஆதிதிராவிடர் என்றழைப்பதா” என வினவுகிறார். பாரதி அதற்கு, “அடேய் எனக்கு ஜாதியும் கிடையாது, சுண்டைக்காயும் கிடையாது. என்னிடம் ஆதித்திராவிடர், அநாதித்திராவிடர் என்று விவகாரத்தை ஏன் கொண்டு வந்தாய்” என்றாராம், ‘வேடிக்கையாக’. இல்லை ஏதாவது சொல்லுங்கள் என்று அழுத்திக் கேட்டதற்குப் பாரதி தனக்கு “திராவிடர், ஆதி திராவிடர், ஆரியர், என்ற வேற்றுமையும் பிடிக்காது; எல்லா மக்களும்” சமம் என்று சொல்லச் சொல்கிறார்.

பாரதியார் எழுதுவதற்குக் காகிதம் வாங்க தன்னிடம் உள்ள பழைய செய்தி தாள்களை விற்று விடுவாராம். வீட்டு மாடியில் வெற்று மேல் உடம்போடு தலைமுடி காற்றில் அசைய சக்தி பூஜை செய்தோ அல்லது பிரமைப் படித்து உலவியோ அயலாரை பாரதி பயமுறுத்தியிருக்கிறார்.

புதுச்சேரி தேர்தல் காலத்தில் தோட்டி இனத்தைச் சேர்ந்த தம்பலாவின் வீடு தேடிப் போய்ப் பாரதி இரண்டு வார்த்தைகள் பேசுகிறான். “யாரையும் ஒதுக்குதல் கூடாது. முரடராயிருந்தாலும். பேசினால் தான் அவர்களை நம் பக்கம் இழுக்க முடியும்” என்று கனகலிங்கத்துக்குப் பயிற்றுவிக்கிறார்.

## இதனையும் காண்க
* என் குருநாதர் பாரதியார்
## மேற்கோள்கள்


## வெளி இணைப்புகள்
*  என் குருநாதர் பாரதியார்: ரா.கனகலிங்கம்

பகுப்பு:புதுச்சேரி மாவட்ட நபர்கள் 
பகுப்பு:தமிழ் எழுத்தாளர்கள்
பகுப்பு:சுப்பிரமணிய பாரதியார்
மோராபந்த் திரியம்பக் பிங்ளே

மோரோபந்த் பேஷ்வா என்றும் அழைக்கப்படும் **மோரோபந்த் திரியம்பக் பிங்ளே** (Moropant Trimbak Pingle ) (1620-1683) மராட்டியப் பேரரசின் பேஷ்வாவாக இருந்தார். சத்ரபதி சிவாஜியின் அஷ்டபிரதான் எனப்படும் எட்டு அமைச்சர்கள் கொண்ட சபையில் பணியாற்றினார்.

## ஆரம்ப கால வாழ்க்கை
இவர் 1620 நிம்கான் என்ற இடத்தில் தேசஸ்தா பிராமணக் குடும்பத்தில் பிறந்தார்  . 1647 ஆம் ஆண்டில், மராட்டிய பேரரசை நிறுவுவதில் இவர் சிவாஜியுடன் சேர்ந்தார். பிஜப்பூரின் ஆதில் ஷாவின் படைகளுக்கு எதிராக சிவாஜியின் படைகளின் 1659இல் நடந்த  வெற்றிகரமான பிரதாப்காட் போரில் பங்கேற்ற போர்வீரர்களில் இவரும் ஒருவர். இப்போரில் ஆதில் ஷாவின் படைத்தலைவர் அப்சல்கானின் மரணத்தில் முடிந்தது. முகலாயப் பேரரசிற்கு எதிரான திரியம்பகேசுவர் கோட்டை மற்றும் வனி- டிண்டோரி ஆகிய இடங்களில் நடந்த போர்களிலும் இவர் பங்கேற்றார். 1664 இல் சிவாஜியின் சூரத்து மீதான படையெடுப்பில் பங்கேற்றார். சிவாஜியின் மகன் சம்பாஜி  ஆக்ராவிலிருந்து தப்பித்த பின்னர் மதுராவில் இவரது உறவினர்களுடன் தங்கினார்.

## நிர்வாகம்
மோராபந்த் சிவாஜியின் ஆட்சிக்கு நல்ல வருவாய் நிர்வாகத்தை அறிமுகப்படுத்தினார். மேலும் பாதுகாப்பு மற்றும் முக்கியக் கோட்டைகளின் பராமரிப்பு தொடர்பான திட்டமிடலில் முக்கியப் பங்கு வகித்தார். பிரதாப்காட் கோட்டை கட்டுமானத்திற்கும், அதன் நிர்வாகத்திற்கும் இவர் பொறுப்பேற்றார். சிவாஜி இறந்தபோது, இவர் நாசிக் மாவட்டத்திலுள்ள சல்கெர்-முல்கர் கோட்டைகளின் மேம்பாட்டு நடவடிக்கைகளின் மேற்பார்வையாளராக பணிபுரிந்தார்.

சிவாஜியின் வாரிசான சம்பாஜியின் கீழ், 1681 இல் புர்ஹான்பூர் போரிலும் பங்கேற்றார்.

## குறிப்புகள்

பகுப்பு:1620 பிறப்புகள்
பகுப்பு:பேஷ்வாக்கள்
பகுப்பு:மராட்டியப் பேரரசு
பகுப்பு:மகாராட்டிர வரலாறு
சுவாலை உயிரணு

வலது|frame
**சுவாலை உயிரணு** (*Flame cell*) என்பது தட்டையான புழுக்கள், ரோட்டிபர்கள் மற்றும் நெமர்டீன்கள் உள்ளிட்ட நன்னீர் முதுகெலும்பிலிகளில் காணப்படும் சிறப்பு கழிவுநீக்க செல்லாகும். சுடர் செல் சிறுநீரகத்தைப் போலச் செயல்பட்டு கழிவுப்பொருட்களை அகற்றுகின்றது. சுடர் செல்கள் பல சேர்ந்து கொத்தாகக் காணப்படும் போது, புரோட்டோநெப்ரிடியா எனப்படுகிறது.

சுடர் செல்லானது உட்கருவுடைய  உடலுடன் "கிண்ண வடிவ" பிதுக்கத்துடன் உட்புறத்தில் கசை இழையினைக் கொண்டது. கசை இழையின் அசைவு சுடரை ஒத்திருக்கிறது; எனவே இச்செல்லுக்கு இப்பெயர் வந்தது. கிண்ணமானது குழாய் கலத்துடன் இணைக்கப்பட்டுள்ளது. இதன் உள்பரப்பு முழுவதும் குற்றிலை காணப்படுகிறது. குற்றிலை அசைவினால் கலத்தின் வழியாகத் திரவ நகர்வு செயல் நடைபெறுகிறது. இக்குழாய் வெளிப்புறமாக  *நெப்ரோபோர்* எனப்படும் துளை மூலமோ அல்லது டிரிமெட்டோடாவில் கழிவகற்று சிறுநீர்ப்பையில் திறக்கின்றது. சுடர் செல்லின் பணியாக சவ்வூடுபரவற்குரிய அழுத்தத்தை ஒழுங்குபடுத்துவதும், அயனிச் சமநிலையைப் பராமரிப்பதும் ஆகும். சில அயனிகளை மீண்டும் உறிஞ்சுவதற்குக் குழாய் கலத்தில் உள்ள மைக்ரோவில்லி உள்ளது.

சுடர் செல் மற்றும் குழாய் கலத்திற்கு இடையிலான இடைவெளி வழியாக மூலக்கூறுகள் குழாய் கலனில் கழிவு நீக்கத்திற்காக நுழைகின்றன.

## மேலும் காண்க

* சிறுநீரகத்தி, முதுகெலும்புகளில் இதே போன்ற அமைப்பு
* மால்பிஜியன் குழாய் அமைப்பு, கணுக்காலி கழிவுநீக்க உறுப்பு
* சொலனோசைட்டு

## மேற்கோள்கள்

## வெளி இணைப்புகள்

* வெளியேற்றத்தின் அனிமேஷன்
பகுப்பு:சிறுநீர்த்தொகுதி
சொலனோசைட்டு

உயிரியலில், **சொலனோசைட்டுகள்** (*Solenocyte*) என்பது கசையிழைச் செல்களாகும். இவை கழிவு நீக்கம், சவ்வூடுபரவல் அழுத்தம் மற்றும் அயனிச் சமன்பாடு உள்ளிட்ட பணிகளைப் பல விலங்குகளில், முதுகுநாணிகளில் சில தலைக்காலிகளில் செய்கின்றது.

இவை புரோட்டோநெப்ரிடியத்தின் துணை வகைகளாகும்.  இவை சுடர் செல்களிலில் காணப்படும் குற்றிலையிலிருந்து சொலனோசைட்டுகள் வேறுபடுத்தி அறியப்படுகிறது.

சொலனோசைட்டுகளைப் பயன்படுத்தி கழிவு நீக்கம் செய்யும் உயிரிக்கு உதாரணமாக பிராங்கியோஸ்டோமேட்டா உள்ளது.

## மேற்கோள்கள்

பகுப்பு:உயிரியல்
சாஜு பால்

**சாஜு பால்** (Saju Paul) ஒரு இடதுசாரி (சமூக சமத்துவத்தை ஆதரிப்பது)இந்திய அரசியல்வாதி ஆவார்.இந்தியாவின் கேரள மாநிலத்தின் பெரம்பவூர் தொகுதியின் முன்னாள் சட்டமன்ற உறுப்பினர் ஆவார்.

## ஆரம்ப கால வாழ்க்கை
சாஜு பி.ஐ.பாலோஸ் - குஞ்சம்மா தம்பதியருக்கு மே 8,1966 அன்று பாண்டப்பில்லி என்ற ஊரில் பிறந்தார்.இவரது தந்தையும் முன்னாள் சட்டமன்ற உறுப்பினர் ஆவார்.

## தொழில்
1983 ஆம் ஆண்டில் வெங்கூரின் இளைஞர் ஆண்கள் சங்கம், பொது நூலகம் மற்றும் கலை சங்கத்துடன் தனது அரசியல் வாழ்க்கையைத் தொடங்கினார். கேரள சாஸ்திர சாகித்ய பரிஷத், எர்ணாகுளம் மாவட்டத்தில் மொத்த எழுத்தறிவு இயக்கம், குவப்பாடி மண்டல எழுத்தறிவு இயக்கம் மற்றும் தேசிய எழுத்தறிவு இயக்கமாகிய கலாஜாதா குழு ஆகியவற்றில் பணியாற்றினார். டி.ஒய்.எஃப்.ஐ தடுப்புக் குழுவின் உறுப்பினர், தலைவர் மற்றும் செயலாளர், சிபிஐ (எம்) இன் உறுப்பினர், உள்ளூர் மற்றும் பகுதி குழு உறுப்பினர், சிபிஐ (எம்) செயலாளர், வெங்கூர் உள்ளூராட்சி குழு, உறுப்பினர், தலைவர் மற்றும் செயலர் மற்றும் மாவட்டக் குழு உறுப்பினர் ஆகிய பதவிகளை வகித்தவர் ஆவார்.

## குறிப்புகள்

## வெளி இணைப்புகள்

* 
* 

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:எர்ணாகுளம் மாவட்ட மக்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:மலையாள அரசியல்வாதிகள்
பகுப்பு:கேரள சட்டமன்ற உறுப்பினர்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஏ. சி. ஹரி

**ஏ. சி. ஸ்ரீஹரி** (*A. C. Sreehari*; 1970) கேரள மாநிலம் பையனூரில் பிறந்தவர். மலையாள மொழி கவிஞர் மற்றும் எழுத்தாளர் ஆவார். இவரது கவிதைகள் மலையாள மொழியின் புராண கதைகளில் இணைக்கப்பட்டுள்ளது குறிப்பிடத்தக்கது ஆகும்.
*யுவகவிதக்குட்டம்* (கோட்டயம்: டி.சி புக்ஸ், 1999), *கவிதாயுட் நூற்றாண்டு*(கோட்டயம்: *எஸ்.பி.சி.எஸ்*, 2001) மற்றும் *பலத்து* (கோட்டயம்: டி.சி புக்ஸ், 2003) ஆகியைவை அவற்றுள் சிலவாகும். இவர், கேரளாவின் கன்னூர் பல்கலைக்கழகத்தின் உறுப்பு கல்லூரியான பையனூர் கல்லூரியில் ஆங்கிலத்துறை பேராசிரியராகப் பணியாற்றியவர் ஆவார்.

## புத்தகங்கள்

## விருதுகள்

## குறிப்புகள்

## வெளி இணைப்புகள்
* ஏ.சி.ஸ்ரீஹரி எழுதிய கவிதை &#x5B; ** &#x5D;

பகுப்பு:மலையாள எழுத்தாளர்கள்
பகுப்பு:வாழும் மக்கள்
பகுப்பு:1970 பிறப்புகள்
ஏ. சின்னசாமி

**ஏ.சின்னசாமி** என்பவர் ஒரு இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினராகவும்  இருந்தவர். 1957 இல் நடந்த தேர்தலில் திருவில்லிபுத்தூர் தொகுதியில் இருந்து இந்திய தேசிய காங்கிரசு கட்சியின் வேட்பாளராக போட்டியிட்டு வெற்றி பெற்றார். இவர் இந்த தொகுதியில் வெற்றி பெற்ற இருவரில் ஒருவர், மற்றவர் இந்திய தேசிய காங்கிரசு வேட்பாளர் ஆர்.கிருஷ்ணசாமி நாயுடு ஆவார்.

## குறிப்புகள்

பகுப்பு:வாழும் மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
டுரோக்கோபோர்

வலது|thumb| '''டுரோக்கோபோரின் உடற்கூறியல்'''<br />A - எபிஸ்பியர்<br />B - ஹைப்போஸ்பியர்<br />1 - நரம்புச் செல்திரள்<br />2 - தலை உச்சிக்கொத்து<br />3 - புரோட்டோட்டுருக்

4 - மெட்டாட்டுருக்

5 - நெஃப்ரிடியம்

6 - மலவாய் வட்டம்

7 - புரோட்டோ நெஃப்ரிடியா

8 - இரைப்பை குடல் 

9 - வாய்க்குழித் திறப்பு

10 - பிளாஸ்டோகோலே
**டுரோக்கோபோர்**((; (**டுரோகோபோர்** (*Trochophore*) என்றும் உச்சரிக்கப்படுகிறது) என்பது குற்றிலைகள் உடைய மிதவைவாழி கடல் குடம்பி (இளம் உயிரிகள்) களாகும்.

இவற்றின் மேற்பரப்பில் உள்ள குற்றிலைகளை விரைவாக நகர்த்துவதன் மூலம், நீர் அசைவு உருவாக்கப்படுகிறது. இதன் மூலம் தங்கள் இயக்கத்தின் திசையைக் கட்டுப்படுத்துகிறது. இதன் மூலம் இந்த இளம் உயிரிகள் தங்கள் உணவை மிக எளிதாகப் பிடிக்கின்றன.

## அமைவு
டுரோகோசூவா உயிரினக் கிளையான, எண்டோபுரொக்ட்சு, மெல்லுடலிகள், வளைதசைப் புழுக்கள், எச்சியுரா, சிபுங்குலா, மற்றும் நெமர்டியாக்களில் இந்த மிதவை உயிரி காணப்படுகிறது. இவை அனைத்தும் ஒன்றிணைந்து லோபோட்ரோகோசோவாவின் ஒரு பகுதியை உருவாக்குகின்றன. இந்த குழுவின் பொதுவான மூதாதையரின் வாழ்க்கைச் சுழற்சியில் டுரோக்கோபோர் இளம் உயிரிகள் ஒருபகுதியாக இருந்திருக்கலாம்.

## சொற்பிறப்பியல்
டுரோக்கோபோர் என்ற சொல்லானது பண்டைய கிரேக்கச் சொல்லான τροχός (trókhos) "சக்கர" என்ற அர்த்தத்திலும் φέρω (phérō) - அல்லது φορέω (phoréō) - கொண்டிருக்க, அதாவது, இந்த இளம் உயிரியில் சக்கரம் போன்ற குற்றிலை பட்டைகள் கொண்டிருப்பதால் வந்தது.

## உணவுப் பழக்கம்
டுரோக்கோபோர் இளம் உயிரிகள் பெரும்பாலும் மிதவைவாழி ஊட்டம் கொண்டவை ஆகும்; அதாவது, இவை மற்ற மிதவைவாழிகளை உணவாக உட்கொள்கின்றன.

## வாழ்க்கைச் சுழற்சி
இடது|thumb| வளைதசைப்புழு, ''பொமடோசெரோஸ் லாமர்கி'' (குடும்ப செர்பூலிடே) டுரோக்கோபோரின் நிலைகள் (பிரகாசமான-புல நுண்ணோக்கி படம்)
வளைதசைப்புழுக்களில் *பொமடோசெரோஸ் லாமர்கி (*குடும்ப செர்பூலிடே) வாழ்க்கைச் சுழற்சியில் பல்வேறு டுரோக்கோபோர் நிலைகள் உள்ளன (படம்: Dமுதல் F வரை):D - ஆரம்ப நிலைE-முழு நிலைF-தாமத நிலை

G-மெட்டாடுரோக்கோபோர்
thumb| கடல் காஸ்ட்ரோபாட் ''ஹாலியோடிஸ் அசினினாவின்'' டுரோக்கோபோர் (9 மணி நேரமுடைய)
இடது|thumb|342x342px| பாலிப்ளாக்கோபோராவின் ஒன்டோஜெனி: முதல் படம் டுரோக்கோபோர்; இரண்டாவது நிலையில் உருமாற்றத்தினை காட்டுகிறது, மூன்றாவது படம்: இளம்நிலை (வருடி எலக்ட்ரான் நுண்ணோக்கிப் படம்)

## மேற்கோள்கள்

## வெளி இணைப்புகள்

* 

பகுப்பு:மிதவைவாழிகள்
பி. இரத்தினவேலு தேவர்

**பி. இரத்தினவேலு தேவர்** (*P. Rathinavelu Thevar*) (1888-1948) என்பவர் இந்திய அரசியல்வாதி ஆவார். இவர் 1924 முதல் 1946 வரை தமிழ்நாட்டில் திருச்சிராப்பள்ளி நகராட்சியின் தலைவராகப் பணியாற்றினார். இந்தியத் தேசிய காங்கிரசில் சேருவதற்கு முன்பு இவர் நீதிக் கட்சியின் துணைத் தலைவராக இருந்தார்.

## மேற்கோள்கள்

* 

பகுப்பு:1948 இறப்புகள்
பகுப்பு:திருச்சிராப்பள்ளி அரசியல்வாதிகள்
பகுப்பு:1888 பிறப்புகள்
காசிக், ஆர்மீனியா

**காசிக்** (  , தமிழ் : காசிக்  ),  என்ற கிராமம் ஆர்மீனியாவின் வயோட்ஸ் டிஜோர் மாகாணத்தில் ஆர்மீனியா-அஜர்பைஜான் எல்லையில் உள்ளது.

## மேலும் காண்க

* வயோட்ஸ் டிஜோர் மாகாணம்

## குறிப்புகள்

* Khachik, Armenia at GEOnet Names Server
* Report of the results of the 2001 Armenian Census, Statistical Committee of Armenia
பகுப்பு:ஆர்மீனியா
கிஷ்மு

**கிஷ்மு** (*Kishmu*, 1947 - 10 நவம்பர் 1993) என்பவர் ஒரு இந்திய திரைப்பட மற்றும் மேடை நடிகர் ஆவார். கிஷ்மு 1982 இல் விசு இயக்கிய மணல் கயிறு  என்ற படத்தில் அறிமுகமானார். *[[மணல் கயிறு (திரைப்படம்)|மணல் கயிறு]], [[டௌரி கல்யாணம்]], [[சிதம்பர ரகசியம் (1985 திரைப்படம்)|சிதம்பர ரகசியம்]], [[சம்சாரம் அது மின்சாரம்]] , [[திருமதி ஒரு வெகுமதி]], [[காவலன் அவன் கோவலன்]],  வரவு நல்ல உறவு ஆகிய திரைப்பங்களில் நடத்ததிற்காக குறிப்பிடப்படுகிறார்.

== திரைப்பட வாழ்க்கை ==
நாடகத்துறையில் இருந்த கிஷ்மு தனது சகோதரர் விசுவுடன் நடிக்கத் தொடங்கினார். விசு இயக்கிய இரண்டாவது படமான *மணல் கயிறு* (1982) படத்தில் கிஷ்மு திரைப்பட நடிகராக அறிமுகமானார். இது விமர்சன ரீதியாகவும், வணிக ரீதியானவும் பாராட்டைப் பெற்றது. 1985 ஆம் ஆண்டில், கிஷ்மு *அவள் சுமங்கலிதான்* படத்தில் நடித்தார், 1986 ஆம் ஆண்டில் *சம்சாரம் அது மின்சாரம்* மற்றும் *ஊமை விழிகள்* ஆகியவற்றில் முதன்மைப் பாத்திரத்தில் நடித்தார். இவை இரண்டும் நேர்மறையான விமர்சனங்களைப் பெற்றன. இவரது ஆரம்ப கால நடிப்புப் தொழிலில், கிஷ்மு தனது சகோதரரின் படங்களில் மட்டுமே நடித்தார். ஆனால் இறுதியில் மற்றவர்களின் படங்களிலும் நடித்தார். 1982 முதல் 1990 வரை 50 க்கும் மேற்பட்ட படங்களில் நடித்தார்.

== திரைப்படவியல் ==
*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*


; உதவி இயக்குநராக

* *சகலகலா சம்மந்தி'' (1989)

## குறிப்புகள்


## வெளி இணைப்புகள்

*

பகுப்பு:1993 இறப்புகள்
பகுப்பு:1947 பிறப்புகள்
பகுப்பு:தமிழ்த் திரைப்பட நடிகர்கள்
ஆயிரம் காளியம்மன் கோயில்

**ஆயிரம் காளியம்மன் கோயில்** (*Aayiram Kaliamman Temple*) இந்தியாவின் புதுச்சேரி ஒன்றியத்தில் உள்ள காரைக்கால் அருகே திருமலைராயன்பட்டினத்தில் உள்ள ஒரு பழங்கால இந்துக் கோயில். இந்த கோயிலின் மரத்தாலான காளியம்மன் சிலை பிரதான தெய்வத்திற்கு மிகவும் பிரபலமானது.

## வரலாறு
thumb| ஆயிரம் காளியம்மன் கோயில்
செவி வழி கதையின் படி, செங்குந்தா முதலியார் சமூகத்தைச் சேர்ந்த ஒரு பக்தர், கடலோரப் பகுதியில் காளியம்மன் தேவியின் சிலை வைத்து ஒரு பெட்டியை கண்டு எடுப்பதாதாக கனவு கண்டார். அடுத்த நாள் அவர் உண்மையிலேயே ஒரு ஓலைச்சுவடியையும், ஒரு சிலையுடன் இருந்த ஒரு வெள்ளிப் பெட்டியைக் கண்டார்.  . 

அந்த ஓலைச்சுவடி படி தினமும் 1000 சடங்கு பொருள்களுடன் பூஜை செய்வது சாத்தியமற்றது என்பதால், 5 ஆண்டுகளுக்கு ஒரு முறை பூஜை நடத்த சமூகம் முடிவு செய்தது. தமிழ் மாதமான வைகாசி காலத்தில் (மே-ஜூன்), ஒவ்வொரு 5 வருடங்களுக்கும் திருவிழா நடத்தப்படுகிறது.

## திருவிழா
thumb| அருள்மிகு அபிராமி அம்மான் ஆலயம்
ஒவ்வொரு ஐந்து வருடங்களுக்கும், 1000 பொருட்களுடன் ஒரு சிறப்பு பூஜை செய்யப்படுகிறது. ஆயிரம்காளியம்மன் கோயிலில் நடைபெறும் இந்த சிறப்பு பூஜையில் தமிழ்நாடு மற்றும் புதுச்சேரி முழுவதிலும் உள்ள பக்தர்கள் வந்து கலந்துகொள்கின்றனர்

## தேவி சிலை
தெய்வதின் சிலை முழுக்க மரத்தினால் ஆனது. சிலையுடைய உடலின் ஒவ்வொரு பகுதியும் தனித்தனியாக ஒரு மர பெட்டியில் வைக்கப்பட்டுள்ளது. 

## குறிப்புகள்

பகுப்பு:காரைக்கால் மாவட்டம்
பகுப்பு:புதுச்சேரியில் உள்ள அம்மன் கோயில்கள்
ஒரே ரத்தம்

**ஓரே ரத்தம்** (*Ore Raththam*  என்பது 1987 ஆம் ஆண்டய இந்தியத் தமிழ் மொழி திரைப்படம் ஆகும். இப்படத்தை சொர்ணம் இயக்க, மு. கருணாநிதி எழுதியுள்ளார். இப்படத்தில் கார்த்திக், பாக்யலட்சுமி, மாதுரி, கிஷ்மு, மனோரமா, பாண்டியன், சீதா, மு. க. ஸ்டாலின், ராதாரவி ஆகியோர் நடித்துள்ளனர். இது *[[குங்குமம் (இதழ்)|குங்குமம்]]* இதழில் கருணாநிதி  தொடர்கதையாக எழுதி வெளிவந்த கதையை அடிப்படையாகக் கொண்டு அதே பெயரில் எடுக்கபட்ட படமாகும்.

## நடிகர்கள்

* கார்த்திக்  மதவெறியரின் மகனாக 
*  பாக்கியலட்சுமி மெர்சியாக
* மாதுரி 
*  கிஷ்மு மத வெறியராக 
*  மனோரமா துன்புறுத்தலுக்கு ஆளாகும் மனைவியாக 
* பாண்டியன்
*  சீதா வழிதவறிய பெண்ணாக  
* மு. க. ஸ்டாலின் நந்த குமாராக 
* ராதாரவி

## தயாரிப்பு
*ஒரே ரத்தம்* என்பது *[[குங்குமம் (இதழ்)|குங்குமம்]]* இதழில் தொடர்கதையாக வெளிவந்த ஒரு கதை ஆகும். இதை மு. கருணாநிதி எழுதினார். அதை அதே பெயரில் திரைப்படமாக முரசு மூவிஸ் நிறுவனம் சார்பில் எம். சூரியநாராயணன் தயாரித்துள்ளார். மு. க. ஸ்டாலின் இந்த படத்தின் மூலம் திரைப்பட நடிகராக அறிமுகமானார்.

## பின்னணி இசை
படத்திற்கான இசையை தேவேந்திரன் மேற்கொண்டார்.

## வெளியீடும்,  வரவேற்பும்
*ஒரே ரத்தம்* 8 மே 1987 அன்று வெளியிடப்பட்டது. *[[இந்தியன் எக்சுபிரசு|தி இந்தியன் எக்ஸ்பிரஸின்]]* என். கிருஷ்ணசாமி இந்தப் படத்தின்  கதை, உரையாடல், பின்னணி இசை, ஒளிப்பதிவு, படத்தொகுப்பு ஆகியவற்றை பாராட்டினார்.

## குறிப்புகள்

பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1987 தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
ஐகவன்

**ஐகவன்** (  , தமிழ் : ஐகவன் ; முன்பு, **ரீகன்லு** என்று அழைக்கப்பட்டது ) என்பது ஆர்மீனியாவின் அராரத் மாகாணத்தில் உள்ள ஒரு நகரம் .

## மேலும் காண்க

* அரரத் மாகாணம்

## குறிப்புகள்

* Aygavan  
* உலக வர்த்தமானி : ஆர்மீனியா &#x2013; உலக- வர்த்தமானி.காம்
* 2001 ஆர்மீனிய மக்கள் தொகை கணக்கெடுப்பின் முடிவுகளின் அறிக்கை
பகுப்பு:ஆர்மீனியா
மாப்பிள்ளை சார்

**மாப்பிள்ளை சார்** ( *Mappillai Sir* ) என்பது 1988 ஆம் ஆண்டய இந்திய தமிழ் மொழி திரைப்படமாகும். பாலச்சந்திர மேனனின் கதையை அடிப்படையாகக் கொண்ட இப்படத்தை இயக்கியவர் டி. எஸ். பாலகன் ஆவார். இப்படத்தில் விசு, மோகன், ரேகா ஆகியோர் நடித்துள்ளனர். இது 12, ஆகத்து 1988 அன்று வெளியிடப்பட்டது. இந்த படம் மலையாள திரைப்படமான *காரியம் நிசாராமின்* மறு ஆக்கம் ஆகும்.

## நடிகர்கள்

* விசு 
*  மோகன் 
* ரேகா 
* ஜெயந்தி 
* கிஷ்மு 
* திலீப் 
* சேது விநாயகம்
* மாஸ்டர் சுரேஷ்
* சுமித்ரா 
* பௌர்ணமி 

## தயாரிப்பு
பாலச்சந்திர மேனனின் கதையை அடிப்படையாகக் கொண்டு இப்படத்தை டி. எஸ். பாலகன் எழுதி இயக்கியுள்ளார். இப்படத்தை லட்சுமி ராஜா பிலிம்ஸ் பதாகையில் டி. சுப்புலட்சுமி தயாரித்தார். வி. ராமமூர்த்தி ஒளிப்பதிவு செய்ய, கணேஷ்-குமார் ஆகிய இருவரால் படத்தொகுப்பு செய்யபட்டது.

## பின்னணி இசை
படத்திற்கான இசையை சங்கர் கணேஷ் இரட்டையர்கள் மேற்கொண்டனர்.  சந்திரன் பாடல் வரிகளை எழுதினார்.

## குறிப்புகள்

## வெளி இணைப்புகள்
* 

பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:1988 தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பாக்கியலட்சுமி (நடிகை)

**பாக்யலட்சுமி** (பாக்யஸ்ரீ) என்பவர் ஒரு இந்திய திரைப்பட நாயகி மற்றும் தமிழ் தொலைக்காட்சி நடிகை ஆவார். இவர் 1980 முதல் 2000 வரை மலையாளம், தமிழ், கன்னடம், தெலுங்கு படங்களில் ஒரு முக்கிய கதாநாயகியாக இருந்தார். இவர் தமிழ், மலையாளம், தெலுங்கில் கிட்டத்தட்ட 60 படங்களில் நடித்துள்ளார். இவரது முதல் படம் 1982 ஆம் ஆண்டில் தமிழில் *தேவின் திருவிளையாடல்* . இவரது முதல் மலையாளத் திரைப்படம் 1983 இல் *அஸ்திரம்* .

## தனிப்பட்ட வாழ்க்கை
இவர் ஒரு பிராமண குடும்பத்தில் தமிழ்நாட்டின் சென்னையில் சிவரம ஐயர் மற்றும் ராஜாமணி அம்மாள் ஆகியோருக்குப் பிறந்தார். இவரின் தந்தை பாலக்காட்டு தமிழ் ஐயர் குடும்பத்தைச் சேர்ந்தவர். தாய் தமிழ்நாட்டின் காரைக்குடியைச் சேர்ந்த செளராஷ்டிர பிராமணர். இவருக்கு பொறியாளர் ரோகித் குமார் என்ற தம்பி உள்ளார். சர்ச் பார்க் பிரசண்டேஷன் கான்வென்ட்டில் பயின்றார்.  இவர் 10 ஆம் வகுப்பு வரை தனது ஆரம்பக் கல்வியைப் பெற்றார், அதன்பிறகு இவர் திரைப்பட நடிப்பில் கவனம் செலுத்தியதால் படிப்பை தொடர இயலவில்லை. இவர் தனஞ்சயன்களிடமிருந்து பாரம்பரிய நடனம் கற்றுக்கொண்டார்.

இவர் 2001 ஏப்ரல் 14, அன்று குஜராத்தைச் சேர்ந்த மலையாளியான திரைப்படத் தயாரிப்பாளர் வாசுதேவனை மணந்தார். அவர் ஆடை வணிகத்தில் இருக்கிறார். திருமணத்திற்குப் பிறகு இவர் திரையுலகில் இருந்து ஓய்வு பெற்று குஜராத்தில் 15 ஆண்டுகள் குடியிருந்தார். தம்பதியருக்கு விஸ்வாஜித் என்ற மகன் உள்ளார். இவர்கள் தற்போது சென்னையில் வசித்து வருகின்றனர். தற்போது இவர் தமிழ் தெலுங்கு படங்களில் நடித்துவருகிறார்.

## திரைப்படவியல்

### மலையாளம்

* அஸ்திரம் (1983)
* எஞ்சின் நீ மரக்கும் (1984)
* பாவம் பூர்ணிமா (1984)
* பாவம் குரூரன் (1984)
* மனசரியாதே (1984)
* இத்திரி பூவே சுவண்ணாபூ (1984)
* பரன்னு பரன்னு பரன்னு (1984)
* ஜனகேய கோடதி (1985)
* கூடும் தேடி (1985)
* இடனிலங்கள் (1985)
* பொன்னு (1985)
* ஏழுமுதல் ஒன்பதுவரே (1985)
* நிஜன் பிரன்ன நாட்டடில் (1985)
* உயரம் நிஜான் நாடாகே (1985)
* பச்சா வெளிச்சம் (1985)
* லவ் ஸ்டோரி (1986)
* ஆலோருங்கி அரங்கோருங்கி (1986)
* நிறமுள்ள ரவுல்கள் (1986)
* சுரபி யாமங்கள் (1986)
* அருந்திவிட் சோடிக்கன் (1986)
* காபரே டான்சர் (1986)
* நிரபேதங்கள் (1987)
* மங்கல்யாசார்த்து (1987)
* அக்னிச்சிறகுள்ள தும்பி (1988)
* அசோகுண்டே அஸ்வதிக்குக்குட்டிக்கு (1989)

### தமிழ்

* *[[தேவின் திருவிலையாடல்]]* (1982)
* *[[செயின் ஜெயபால்]]* (1985)
* *[[சாந்தி முகுர்த்தம்]]* (1984)
* *[[நலமறிய அவல்]]* (1984)
* *நியாயம் கேட்கிறேன்* (1984)
* *[[ஒரே ரத்தம்]]* (1987)
* *[[கொடி பறக்குது]]* (1987)
* *[[வளையல் சத்தம்]]* (1987)
* *[[தாயா தாரமா]]* (1989)
* *[[சக்தி பராசக்தி]]* (1990)
* *[[ஆளைப் பாத்து மலை மாத்து]]* (1990)
* *[[சின்னக்கண்ணம்மா]]* (1993)
* *[[சின்ன வாத்தியார்]]* (1995)
* *[[மாப்பிள்ளை மனசு பூப்போல]]* (1996)

### தெலுங்கு

* *வந்தே மாதரம்* (1985)
* *அசோக சக்ரவர்த்தி* (1989)
* *நியாம் கோசம்* (1988)
* *ராவ் காரி இன்ட்லோ ரவுடி* (1990)
* *பண்டிரிமஞ்சம்* (1991)
* *ரேப்பட்டி கொடுக்கு* (1992)
* *புருண்டவனம்* (1993)
* *ஸ்ரீ ராமுலையா* (1998)

### கன்னடம்

* *ருத்ரா தண்டவா* (1992)

## தொலைக்காட்சி தொடர்

## குறிப்புகள்

பகுப்பு:தமிழ்த் தொலைக்காட்சி நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்